હાલ બેન્ડ પાર્ટી હજુ પહોંચી ગઇ હોય પણ વરરાજાની મમ્મી અને બહેન હજુ બ્યૂટીપાર્લરમાંથી આવવાનાં બાકી હોય એટલીવાર કયાં ગીતો વગાડીને ટાબરિયાંઓને નચાવવાં,  છેવટે વરઘોડો શરૂ થાય અને બે-ચાર વડીલો ટ્રાફિક પોલીસની અદામાં ખાલી રસ્તા પર આવતીજતી ગાયને પણ ડિરેક્શન આપવા માંડે ત્યારે કયાં ગીત વગાડવાં, વરરાજાના ભાઇબંધે ખાનગીમાં કહી રાખ્યું હોય કે સોસાયટીમાં ત્રીજા નંબરનું ઘર છે ત્યાં વરરાજાની એક્સ ગર્લફ્રેન્ડ રહે છે પણ કુંડળી ના મળી એટલે વાત અટકી પડી તો ત્યાંથી પસાર થતી વખતે કયું ગીત જમાવવું ને છેલ્લે કન્યાના લગ્નમંડપથી પોણો કિલોમીટર દૂર વરઘોડો પહોંચે ત્યારે કન્યાપક્ષની જાનડીઓને વરઘોડા સુધી ધસી આવી નાચવામાં સામેલ થઇ જવા માટે ઇજન આપવા કયું ગીત વગાડવું તેનું લિસ્ટ મોટાભાગે નક્કી હોય છે.